CELEX: 62005CJ0049
Language: el
Date: 2008-05-08
Title: Απόφαση του Δικαστηρίου (τέταρτο τμήμα) της 8ης Μαΐου  2008. # Ferriere Nord SpA κατά Επιτροπής των Ευρωπαϊκών Κοινοτήτων. # Αίτηση αναιρέσεως - Κρατικές ενισχύσεις - Επίσημη διαδικασία εξετάσεως - Κοινοτικοί κανόνες-πλαίσιο σχετικά με τις κρατικές ενισχύσεις για την προστασία του περιβάλλοντος - Δικαίωμα των ενδιαφερομένων - Πρόσκληση υποβολής παρατηρήσεων - Άρθρο 88, παράγραφος 2, ΕΚ - Κανονισμός (ΕΚ) 659/1999 - Δικαιολογημένη εμπιστοσύνη - Ασφάλεια δικαίου - Επένδυση που έχει ως σκοπό την προστασία του περιβάλλοντος. # Υπόθεση C-49/05 P.

Απόφαση του Δικαστηρίου (τέταρτο τμήμα) της 8ης Μαΐου 2008 – Ferriere Nord κατά Επιτροπής
      (Υπόθεση C‑49/05 P)
      «Αίτηση αναιρέσεως – Κρατικές ενισχύσεις – Επίσημη διαδικασία εξετάσεως – Κοινοτικοί κανόνες-πλαίσιο σχετικά με τις κρατικές ενισχύσεις για την προστασία του περιβάλλοντος – Δικαίωμα των ενδιαφερομένων – Πρόσκληση υποβολής παρατηρήσεων – Άρθρο 88, παράγραφος 2, ΕΚ – Κανονισμός (ΕΚ) 659/1999 – Δικαιολογημένη εμπιστοσύνη – Ασφάλεια δικαίου – Επένδυση που έχει ως σκοπό την προστασία του περιβάλλοντος»
      1.                     Κρατικές ενισχύσεις – Σχέδια ενισχύσεων – Εξέτασή τους από την Επιτροπή – Τήρηση εύλογης προθεσμίας (Κανονισμός 659/1999 του
            Συμβουλίου, άρθρο 7 § 6) (βλ. σκέψεις 48-50)
      2.                     Κρατικές ενισχύσεις – Διοικητική διαδικασία – Δικαίωμα των ενδιαφερομένων να υποβάλουν τις παρατηρήσεις τους – Τροποποίηση
            του εφαρμοστέου κοινοτικού πλαισίου κατά τη διάρκεια της διαδικασίας (Άρθρο 88 § 2 ΕΚ) (βλ. σκέψεις 68, 78, 81)
      3.                     Αναίρεση – Λόγοι – Λόγος μη στηριζόμενος σε νομική επιχειρηματολογία – Απαράδεκτο (Άρθρο 225 ΕΚ· Οργανισμός του Δικαστηρίου,
            άρθρο 58, εδ. 1· Κανονισμός Διαδικασίας του Δικαστηρίου, άρθρο 112 § 1, στοιχείο γ΄) (βλ. σκέψη 99)
      4.                     Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από
            το Δικαστήριο της εκτιμήσεως των πραγματικών περιστατικών και των αποδεικτικών στοιχείων – Αποκλείεται πλην της περιπτώσεως
            παραμορφώσεώς τους (Άρθρο 225 § 1 ΕΚ· Οργανισμός του Δικαστηρίου, άρθρο 58, εδ. 1) (βλ. σκέψη 127)
      Αντικείμενο 
      
         
               Αίτηση αναιρέσεως κατά της αποφάσεως του Πρωτοδικείου (τέταρτο πενταμελές τμήμα) της 18ης Νοεμβρίου 2004, T-176/01, Ferriere
                  Nord SpA κατά Επιτροπής των Ευρωπαϊκών Κοινοτήτων, με την οποία απορρίφθηκε, αφενός, αίτημα ακυρώσεως της αποφάσεως 2001/829/ΕΚ,
                  ΕΚΑΧ της Επιτροπής, της 28ης Μαρτίου 2001, για την κρατική ενίσχυση την οποία η Ιταλία προτίθεται να εφαρμόσει υπέρ της Ferriere
                  Nord SpA (ΕΕ L 310, σ. 22), με την οποία κηρύχθηκε ασυμβίβαστη με την κοινή αγορά η κοινοποιηθείσα ως σκοπούσα στην προστασία
                  του περιβάλλοντος ενίσχυση που η αυτόνομη περιφέρεια Friuli-Venezia Giulia (Ιταλία) σχεδίαζε να χορηγήσει στην αναιρεσείουσα
                  υπό τη μορφή χρηματοοικονομικής συνεισφοράς σε επενδύσεις για την αγορά ελάστρου δομικών πλεγμάτων, για τη μείωση του θορύβου
                  και της ποσότητας αποβλήτων που παράγονται υπό τη μορφή οξειδίων σιδήρου, και, αφετέρου, αίτημα αποκαταστάσεως της ζημίας
                  που η αναιρεσείουσα ισχυρίστηκε ότι υπέστη μετά την έκδοση της άνω αποφάσεως της Επιτροπής.
               
            Διατακτικό
      Το Δικαστήριο αποφασίζει:
      
         
                  1)
               
               
                  
               
               
                  	Απορρίπτει την αίτηση αναιρέσεως.
               
            
         
                  2)
               
               
                  
               
               
                  	Καταδικάζει τη Ferriere Nord SpA στα δικαστικά έξοδα. 
               
            
         
                  3)
               
               
                  
               
               
                  	Η Ιταλική Δημοκρατία φέρει τα δικαστικά της έξοδα